L'Ajuntament d'Alaquàs critica el sectarisme i instumentalització de la sanitat pública que practica el Consell
23/04/2009

# L'Ajuntament d'Alaquàs critica el sectarisme i instumentalització de la sanitat pública que practica el Consell

*   23/04/2009
*   [Imprimir](#)
*   Compartir
*    https://www.alaquas.org/documento.asp?id\_do=11331

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11331%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20critica%20el%20sectarisme%20i%20instumentalitzaci%C3%B3%20de%20la%20sanitat%20p%C3%BAblica%20que%20practica%20el%20Consell)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11331/0";a2a\_config.onclick = 1;a2a\_config.locale = "es";

La Regidoria de Benestar Social denuncia "la total descoordinació i desinformació de la Conselleria de Sanitat cap als usuaris"

La Regidora de Benestar Social en l'Ajuntament d'Alaquàs, Elvira García, ha criticat "el sectarisme i la instrumentalització de la sanitat pública que practica el Consell que, en compte d'oferir explicacions als centenars d'usuaris als quals se'ls ha privat d'atenció en el Centre d'Especialitats d'Aldaia, hui es farà una foto amb el portaveu del PP d'Alaquàs, Antonio Monzó. "És inaudit i directament vergonyós que un representant de la Generalitat Valenciana utilitze una institució que és de tots per a un ús partidista".

En aquests termes s'ha expressat Elvira García després de conèixer que el Subsecretari de la Conselleria de Sanitat, Alfonso Bataller, visitarà hui Alaquàs per a reunir-se amb el portaveu del PP local. En la seua opinió, "és infame que, després de que desenes d'usuaris hagen vingut a queixar-se a l'Ajuntament d'Alaquàs perquè des del 15 d'abril no se'ls atén en el Centre d'Especialitats d'Aldaia, ara convoquen una reunió de treball amb el PP sense haver informat als usuaris que, en molts casos han perdut la seua cita mèdica que havien demanat fa mesos, i sense haver donat explicació alguna a l'Ajuntament".

La Regidora de Benestar Social ha criticat també durament "la descoordinació, la desinformació i la tardança de la que ha fet gala el Consell de la Generalitat Valenciana en la nova situació creada en l'atenció d'especialitats mèdiques per la qual s'han vist afectats en els últims dies centenars de veïns i veïnes d'Alaquàs, als que se'ls ha negat l'atenció sanitària d'especialitats".

Arran de les queixes ciutadanes produïdes en aquesta última setmana i donat els problemes que aquesta situació ha provocat en els afectats, la Regidoria de Benestar Social ha denunciat l'actitud de la Conselleria de Sanitat i ha qualificat com a "incomprensible" que als veïns i veïnes d'Alaquàs se'ls haja negat en l'última setmana l'atenció sanitària en el Centre d'Especialitats d'Aldaia, que és el centre al que pertanyen, sense haver obtingut cap resposta i solució".

Segons la Regidora, les primeres queixes varen començar a produir-se el dia 15 d'abril i fins al 21 d'abril, sis dies després, a l'Ajuntament d'Alaquàs la Conselleria no va remetre cap document explicant que la nova obertura de l'Hospital de Manises canviarà el lloc a on els usuaris d'Alaquàs hauran de acudir per a ser atesos en diferents especialitats mèdiques. A més, Elvira Garcia, afirma que l'únic document oficial que ha enviat el Consell és un fax rebut el dia 21 de abril des de la Gerència del Consorci de l'Hospital General en el que s'afirma que aquests canvis estan sent comunicats als professionals de la Sanitat i en el que es parla d'una possible reunió que, finalment, serà demà després de sis dies de desconcert.